Marina Vjollca

Marina Vjollca (lindur më 17 maj 1990) është prezantuese televizive dhe sipërmarrëse shqiptare. Ajo është bërë e njohur për drejtimin e disa prej programeve në Top Channel si Top Select, E Diell, Proçesi Sportiv, Top Fest dhe më pas në TV Klan me spektaklet C’est la vie dhe Klanifornia.

 Jeta e hershme dhe arsimimi
Vjollca lindi në Tiranë, ku kaloi fëmijërinë dhe ku vazhdon të jetojë. Publiku e njohu fillimisht si velinë në emisionin satirik Fiks Fare në Top Channel, ndërsa më pas nisi karrierën si moderatore. Ajo ka përfunduar studimet universitare për Drejtësi dhe është diplomuar me master në Drejtësi Penale. 

 Karriera televizive 
Në vitin 2005, Vjollca fitoi konkursin e shtojzovalleve të Fiks Fare dhe u bë pjesë e emisionit, ku qëndroi për dy vite. 

Në vitin 2007 ajo prezantoi për herë të parë programin rinor Top Select, ndërsa një vit më vonë iu bashkua si moderatore enisionit Proçesi Sportiv.  

Gjatë viteve në Top Channel, Vjollca drejtoi edhe programe të tjera si E Diell, Top Fest (për katër edicione) dhe Summer Fest me motrën e saj Luanën. Deri në vitin 2017 ajo ishte një nga figurat kryesore të televizionit.   

Në shtator 2017 ajo kaloi në TV Klan, ku nisi spektaklin muzikor C’est la vie, ndërsa në periudhën 2019–2023 ishte prezantuese e Klanifornia.  

 Karriera në biznes 
Më 12 korrik 2021, në Tiranë, Marina Vjollca u bë pronare dhe Brand Ambasador i markës italiane të modës Elisabetta Franchi për Shqipërinë.

 Jeta personale 
Vjollca është e martuar me reperin Getoar Selimi që prej vitit 2017. Çifti ka një vajzë.

 Referime 

Kategoria:1990
Kategoria:Njerëz nga Tirana
Kategoria:Gra shqiptare